Et fly med ni personer om bord er styrtet ned uden for byen Umeå, der ligger i den nordlige del af Sverige.

Tilstanden på passagererne er endnu ukendt. Det skriver den svenske avis Aftonbladet kort efter klokken 14.30 søndag eftermiddag.



- Vi har en indsats på stedet, og det er hektisk lige nu, siger Lina Buurstra, der er assisterende redningsleder ved den svenske sø- og flyredningstjeneste ifølge avisen.

Ifølge det svenske nyhedsbureau TT er det faldskærmsudspringere, der var om bord på flyet, da det styrtede.



Nyhedsbureauet har også været i kontakt med redningstjenesten, der siger, at flyet skal være landet vand.

Flere både fra private borgere og redningscentralen er blevet sendt ud efter flyet, lyder det.



/ritzau/